La ministra Reyes Maroto presenta el pla estratègic per a la reactivació del turisme de les ciutats patrimoni - Tarragona Empresarial\nLa ministra Reyes Maroto presenta el pla estratègic per a la reactivació del turisme de les ciutats patrimoni\nReyes Maroto, durant la seva intervenció ha felicitat a les ciutats pel seu pla de reactivació del turisme\nEl Grup de Ciutats Patrimoni de la Humanitat d’Espanya (GCPHE) ha presentat aquest dijous 18 de març el Pla Estratègic per a la reactivació del turisme cultural i patrimonial elaborat per la consultora Braintrust en un acte que ha comptat amb la presència de la ministra d’Indústria, Comerç i Turisme, Reyes Maroto, del president de la Junta d’Extremadura, Guillermo Fernández Vara, del president del Grup i alcalde de Mèrida, Antonio Rodríguez Osuna, dels quatre alcaldes de la comissió executiva i, telemàticament, dels altres deu alcaldes de les Ciutats Patrimoni, entre ells l’alcalde de Tarragona, Pau Ricomà. Ricomà ha mostrat la seva satisfacció per “formar part d’un grup de ciutats totalment alineat amb els objectius de Tarragona com a destinació cultural i patrimonial sostenible”. Així mateix, l’alcalde tarragoní ha valorat molt positivament que el pla inclogui plans concrets d’acció, amb instruments i estratègies per aplicar de manera específica a cada ciutat.\nDurant l’assemblea d’alcaldes que ha servit per presentar el Pla Estratègic, la ministra Reyes Maroto ha volgut felicitar les ciutats del GCPHE per “treballar en un pla de reactivació del turisme que les posiciona com a destinacions de cultura sostenibles” i ha destacat l’oferta d’un producte “amb una experiència completa i segura”. “Les Ciutats Patrimoni són ciutats carregades d’història però també ciutats de futur i generadores de talent” ha afegit. La ministra també ha valorat que el pla aposti per la segmentació, l’ampliació de la proposta de valor, el foment de la innovació i la digitalització i l’aprofitament de sinergies entre les quinze ciutats.\nPer la seva banda, el president del Grup, Antonio Rodríguez Osuna, ha explicat que el Pla Estratègic s’ha portat a terme amb la subvenció de la Secretaria d’Estat de Turisme en una estratègia alineada amb el Pla de Modernització i Competitivitat Turística, que té com a prioritat mantenir el lideratge turístic d’Espanya i modernitzar la cadena de valor. Rodríguez Osuna ha destacat també el fet que “juntament amb les estratègies per al Grup en el seu conjunt, el pla conté accions individualitzades per millorar la competitivitat i el posicionament de cadascuna de les ciutats, en aspectes relatius a oferta, productes, canals, marca, publicitat i promoció”.\nUn pla basat en dotze línies d’acció\nÁngel Butragueño, director de la consultora Braintrust, ha explicat que “la marca Grup de Ciutats Patrimoni de la Humanitat és una marca sòlida i amb gran reputació, però ha de ser capaç d’augmentar-ne la notorietat”. En aquest sentit, el pla -ha continuat- “defineix una visió clau: ser el grup de ciutats amb l’oferta cultural i experiencial més àmplia del mercat, fomentant la innovació per fer evolucionar el posicionament de la marca cap a la sostenibilitat”.\nFinalment, Butragueño ha desgranat les dotze línies d’acció del Pla Estratègic, que cada ciutat abordarà de forma individualitzada en funció de la seva situació actual, les seves necessitats i objectius i el seu plantejament turístic de futur.


Més del 50% del creixement del PIB de Catalunya es deu a la immigració\nLa meitat del creixement econòmic de Catalunya dels darrers anys ha vingut donat per l'afluencia de treballadors estrangers, mentre que el 2000 el percentatge d'aportacio dels immigrants a l'economia era aproximadament d'un 15%, segons un estudi de Caixa Catalunya. A més, l'informe també afirma que l'economia catalana creixerà més del que s'havia previst aquest any, i ho farà en un 3,3 per cent, lleugerament per sobre de les estimacions que s'havien previst anteriorment. La recuperació de les exportacions i el manteniment de la inversió també expliquen l'increment i el major dinamisme de l'economia catalana.\n19/07/2006 - 15.30 Actualitzat 19/07/2006 - 22.25\nL'economia catalana creixerà dues dècimes per sobre del previst aquest 2006, segons es desprèn de l'estudi fet pel catedràtic d'economia aplicada de la Universitat Autònoma de Barcelona (UAB) Josep Oliver. L'informe sobre la situació i les perspectives de l'economia catalana ha destacat que l'impacte de la immigració en el creixement del PIB era entre el 15% i el 20% a finals dels noranta, mentre que ara és el responsable del 50% del creixement del PIB.\n"El ritme de creixement de l'economia catalana no és comprensible sense la immigració", ha explicat Oliver, que ha dit que aquesta tendència que ja s'apuntava ha quedat constatada pel consum d'aquest col·lectiu i per la seva aportació a l'augment demogràfic, que se xifra en el 88,1% del total entre el 2001 i el 2005 a Catalunya.\nTambé el fenomen de la immigració explica, en part, la tendència a la reducció dels costos laborals registrada a Catalunya des del 2003, cosa que no podrà reduir els processos de deslocalització, que se centraran en el tèxtil i en l'electrònica de consum.


ES Información: Internacionalització (Josep Ramoneda)\nInternacionalització (Josep Ramoneda)\nDes de Madrid s’ha ridiculitzat la visita del president Puigdemont a Bèlgica, on no va ser rebut per cap autoritat comunitària, i aquí s’ha preferit mirar cap a un altre cantó. No es pot crear un estat nou sense padrins. I Catalunya no en té. Hi ha raons econòmiques, polítiques, jurídiques, culturals, emocionals, sentimentals i de concepció del poder per oposar-se a la secessió catalana. Però, com m’advertia ja el 2012 un inversor de la City de visita a Barcelona, hi ha un punt on convergeixen tots els que s’hi oposen: l’euro. Catalunya és el 20 per cent del PIB espanyol. Si se’n va, Espanya fa fallida i l’euro penja d’un fil. I a Brussel·les, a Berlín i a París no en volen ni sentir parlar. Caldria que tot anés molt rodat i pactat perquè fos factible.\nEl viatge de Puigdemont a Bèlgica confirma quatre coses: que des de Catalunya no s’han sabut armar unes relacions internacionals capaces de superar les barreres que posa el govern espanyol; que el corporativisme entre estats europeus funciona i el món oficial mai voldrà molestar Madrid; que la secessió de Catalunya no és a l’agenda europea perquè encara no es considera un problema real, i que l’independentisme català no té suport internacional, ni polític ni econòmic. Quatre constatacions que porten a una crítica i a una conclusió.\nLa crítica: no s’ha sabut mobilitzar la força internacional de Catalunya per fer amics. Hi ha molts catalans amb pes als grans països del món que podrien haver obert portes als màxims nivells: ¿no s’han deixat utilitzar o no s’ha tingut una estratègia clara per fer-ho?\nLa conclusió. En un país on la via heroica no sembla possible ni desitjable, l’independentisme s’ha de convèncer que només hi ha un camí, que podríem anomenar doctrina Financial Times en referència a un editorial d’aquest diari després del 27-S: obtinguin en algunes eleccions una majoria que els doni autoritat moral per demanar un referèndum i llavors en parlarem. Qualsevol altra hipòtesi és fer volar coloms.


Mitjans de comunicació | La Clau - Revista gratuïta del Maresme\nPublicat el 21/02/2006\nEn passades etapes històriques aquesta dominació era primordialment física, mentre que avui dia a Occident la violència és rebutjada per massa primitiva, havent estat substituïda per la manipulació dels grans mitjans de comunicació que condicionen els comportaments socials. El periodista Xavier Mas de Xaxas en el seu llibre Mentiras, viaje de un periodista a la desinformación, explica fil per randa aquesta manipulació informativa. En l’etapa final del franquisme els mitjans estaven sotmesos a la censura, que justificava la no-publicació de certa informació, corrent el perill d’anar a la presó. Avui existeix una autocensura imposada per línies editorials que fan perillar el lloc de treball dels periodistes que les incompleixen, el quals es poden veure acomiadats o degradats.\nEn aquest moment el col·lectiu més privilegiat per poder dir la veritat és el de la gent gran que no depèn del sou d’un treball remunerat i sí en canvi d’un sistema de pensions, més o menys gratificant, que políticament no és modificable. Aquesta desinformació està condicionant una societat en què la gent passa de tot, no creu en res, simplement s’acontenta amb la contemplació de les misèries més negatives humanes que li ofereix la teleporqueria.\nCal denunciar aquesta situació i apostar per la recuperació de valors universals que cal donar a conèixer a la joventut.


Els informem que en data 12 de maig del 2017 va ser publicada al Diari Oficial de la Generalitat de Catalunya (DOGC) la Llei 6/2017, de 9 de maig, de l’Impost sobre els actius no productius de les persones jurídiques. (DOGC núm. 7368 de 12.05.2017).\nSegons diu el seu preàmbul, aquest impost s’ha creat amb la voluntat de reduir l’elevada desigualtat en la riquesa i contribuir a la redistribució de la renda, per tal de reduir l’evasió i elusió fiscal incorporant patrimoni personal a estructures societàries.\nAquest impost té per objecte gravar els béns no productius i determinats drets que recauen sobre aquests béns que formen part de l'actiu de les persones jurídiques i entitats que no estiguin afectes a l’activitat econòmica de la pròpia societat. És exigible en tot el territori de Catalunya.\nAixí mateix, la llei estableix els supòsits en els quals aquests actius es consideren no productius als efectes d'aquest impost:\na) Actius cedits de manera gratuïta als propietaris, socis i partícips del subjecte passiu o a persones vinculades a aquests, directament o per mitjà d'entitats participades per qualsevol d'ells, i que els destinen totalment o parcialment a l'ús propi o a l'aprofitament privat.\nb) Actius cedits onerosament als propietaris, socis i partícips del subjecte passiu o a persones físiques vinculades a aquests, o a entitats participades per qualsevol d'ells, per a ésser destinats totalment o parcialment a usos o aprofitaments privats, llevat que aquests satisfacin per a la cessió del bé el preu de mercat, treballin de manera efectiva a la societat i percebin per això una retribució d’import superior al preu de cessió.\nc) Actius que no estan afectes a cap activitat econòmica o de servei públic, amb excepció dels béns no productius amb un preu d’adquisició inferior a l’import dels beneficis no distribuïts el mateix any d’adquisició de l’actiu i els deu anys anteriors.\nLa base imposable de l'impost sobre els actius no productius està constituïda per la suma dels valors corresponents a tots els actius no productius; valorats en el cas d’immobles pel seu valor cadastral actualitzat en la Llei de pressupostos corresponent, i en la resta de béns pel seu valor de mercat a la data de meritació de l’impost.\nLa quota íntegra de l’impost es determina per aplicació a la base liquidable d’un tipus progressiu situat entre el 0,21% i el 2,75%.\nL'import de l'impost sobre els actius no productius es merita l'1 de gener de cada any, amb excepció de l’exercici del 2017, que la llei estableix que es merita el 30 de juny.


Holanda en Parcs de Vacances - Vacances familiars a l'estil del Nord d'Europa\nUs proposem passar les vacances a Holanda com fan les famílies del país. Llogueu una caseta en un parc de vacances i visiteu des d'allà Holanda fent excursions radials. A més podreu gaudir del parc aquàtic indoor i les atraccions ideals per a nens que hi ha als Parcs de Vacances.\nAllotja't 7 nits en una casa de vacances en ple Parc.\nEntorn molt verd i tranquil, ideal per a famílies amb nens.\nAprofita per conèixer Holanda fent visites radials.\nEl Parc disposa de piscines i atraccions aquàtiques cobertes.\nTot tipus d'activitats i esports per a tota la família.\nGaudeix d'un temps de qualitat en família. Seran unes vacances inoblidables!\nAprofita per visitar algunes de les ciutats més importants d'Holanda, com Àmsterdam, Rotterdam, La Haya o Utrecht.\nVisita la pàgina oficial de la Oficina de Turisme d'Holanda per planificar el teu viatge!\nEls Parcs de Vacances són, des de fa anys, la forma preferida en què les famílies d'Holanda passen les vacances al seu propi país. Quina millor manera hi ha per conèixer Holanda per les famílies d'altres països?\nCada parc de vacances té les seves pròpies característiques. Però tots es troben sempre en plena natura, en grans extensions de bosc o de camp, a l'interior o prop de la platja. Ocupen una gran superfície de bosc en què es reparteixen les viles o casetes de vacances. La sensació és de molta amplitud i contacte amb la natura . Són zones molt tranquil·les, vianants i amb molts arbres i llacs o canals.\nA la part central hi ha tots els serveis: bars, restaurants, supermercat i centre d'activitats. A més hi ha unes grans piscines cobertes amb tot tipus d'atraccions aquàtiques. I també grans zones de jocs per a nens (cobertes i a l'aire lliure), una granja, bolera, mur d'escalada, etc. (Cada parc té la seva pròpia especialitat).\nTotes les nostres viles estan molt bé equipades, d'acord amb els estàndards actuals de confort. A més hi ha algunes cases personalitzades per a aquells que vulguin gaudir d'un luxe extra. Totes disposen de cuines totalment equipades, saló-menjador, bany complet, etc.\nPresentació al vostre aeroport d'origen 90 minuts abans de l'hora prevista de sortida del vol destinació Amsterdam. En arribar, recollida del cotxe de lloguer que utilitzareu per trasladar-vos al Parc de Vacances i del qual disposareu tota la setmana per fer visites per Holanda. Check-in i primera nit a Holanda.\nVacances a Holanda.\nDisposeu de 6 dies complets i 6 nits per gaudir de les vostres vacances a Holanda. Com es tracta d'un país petit, pla i amb excel·lents autopistes i carreteres és molt ràpid moure’s i fer visites radials i excursions d'un dia als nombrosos punts d'interès. Però a més els nens estaran encantats amb totes les piscines, activitats i atraccions que hi ha al Parc de Vacances.\nTornadas des d'Amsterdam.\nSurtiu amb temps cap a l'aeroport d'Amsterdam, on haurieu d'estar unes 2 hores abans de la sortida prevista del vol. Devolució del cotxe de lloguer i facturació en el vol de tornada cap a casa. Arribada i fi del viatge.\nLes illes de Croàcia\nUna setmana de vacances a l'Adriàtic


Perdo la por però em tremola el pols...: JA HEM FET LA RATAFIA\nJA HEM FET LA RATAFIA\n(...) Qui més qui menys, tothom ha provat un gotet de ratafia al llarg de la seva vida, ofert com a símbol d’hospitalitat en alguna visita a algun conegut. I és que la ratafia és un dels pocs licors que, actualment i habitualment, moltes famílies catalanes elaboren de manera artesana a casa seva, és un licor fet a base d’aiguardent o d’anís, o bé una barreja dels dos, amb possible adició de sucre i maceració de nous verdes i plantes (herbes, espècies, escorces, flors...).\nCentenars de famílies elaboren, cada juny, litres i litres de ratafia. Molts d’ells ho fan per tradició familiar, fruit d’un coneixement que s’ha transmès oralment al llarg dels segles. Cada família té una recepta pròpia per fer ratafia, transmesa d’avis a néts amb la major discreció possible. (...)\nBernat Ferrer i Manel Carrera\nDoncs si, ahir vam fer la RATAFIA, ara ens falta esperar 40 dies per sabre-ne el resultat.\nÉs curiós, cada any hi posem el mateix nombre de nous verdes i les mateixes herbes i sempre ens surt diferent.\nLa de l'any passat ens va sortir boníssima, esperem que aquest any estigui al mateix nivell!\nPublicat per illetapitita a 24.6.08\nEtiquetes de comentaris: altres, cuina\nEm sembla que no conec ningú que es faci la ratafia a casa! Em sembla fantàstic :)\nAra que, per la barreja que es veu a la foto, jo m'estimaria més no saber què hi ha a dins ;)\nJa explicareu d'aquí 40 dies si us ha sortit bona!\n26 de juny de 2008 a les 14:12\nHola rebonica! Com m'agrada la gent que manté les tradicions, com m'agrada la ratafia i com ens agrades tu!\nQue xulo aprofitar la nit de les bruixes i els bons esperits per fer un licor tant espiritual.\n26 de juny de 2008 a les 14:22\nGemma no hi ha res que et pugui fer mal, al contrari!\nT'asseguro que surt molt bona, la d'ampolla a mi no m'agrada massa...\nTinc amics que no els agrada la ratafia i quan venen a casa és el primer que demanen!\nDoncs la nit de Sant Joan per nosaltres és màgica en molts sentits.\nI fer la ratafia és un ritual que no deixarem mai de fer, ens encanta!\nAnar a collir les plantes una a una, anar a la botiga de tota la vida del poble a comprar l'aiguardent mentre converses amb els propietaris que tota la vida han estat els mateixos! El ritual de l'elaboració la nit de Sant Joan, la dolça espera... i finalment el resultat!\nUn bon got de ratafia desperta tots els sentits!\n26 de juny de 2008 a les 15:42\nOstres! Ratafia casolana! I tant que deu ser bona! I tot el ritual de preparar-la em sembla realment màgic. Enhorabona!\n26 de juny de 2008 a les 16:42\nFogassa de rocafort i olives negres\nPETITS moments de lectura\nDinar i passejada familiar\nUn GRAN manipulador d'aliments


Four-Bedroom Holiday home in Glesborg 20 Glesborg Dinamarca - Ofertes d'hotels amb els MILLORS DESCOMPTES EN LÍNIA Fer un comentari al lloc web\nFour-Bedroom Holiday home in Glesborg 20Fjellerup, Glesborg, Dinamarca - Veure al mapaFour-Bedroom Holiday home in Glesborg 20Veure més fotosVeure més fotosVeure totes les 25 fotosVeure al mapaParticularitats que li encantaranWi-Fi gratuït en totes les habitacionspiscina privadaaparcament de cotxes\nSobre l'allotjamentDescripcióDissenyat tant per oci com per negoci, Four-Bedroom Holiday home in Glesborg 20 està situat idealment a Fjellerup Strand; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Four-Bedroom Holiday home in Glesborg 20 també ofereix moltes instal.lacions per enriquir la seva estada a Fjellerup Strand. Aquest hotel ofereix nombroses instal.lacions en el lloc per satisfer el més exigent dels clients. Totes les instal.lacions per als clients, ofereixen comoditats destinades a assegurar tot el comfort possible. L'hotel ofereix instal.lacions fantàstiques, incloses piscina coberta, per ajudar-vos a relaxar després d'un carregat dia a la ciutat. Four-Bedroom Holiday home in Glesborg 20 és un lloc ideal d'estada pels viatgers que busquin encant, comfort i facilitat a Fjellerup Strand.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Coses a fer, maneres de relaxar-sepiscina [interior] Serveis i comoditatszona de fumadors Accéss'admeten animals de companyia Disponible a totes les habitacionsaparell de televisiópiscina privadarenta vaixellesempolles d'aigua de cortesiaplat de dutxasecadoraneverarentadoraTV satèl•lit/cableIdiomes ParlatsDanès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal abonar l’import total de la reserva abans de l’arribada. Dancenter t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. Les despeses de l'electricitat no estan incloses en el preu i caldrà abonar-les el dia sortida en funció del consum del client.Mostrar més


El rey del Gurugú: Ajuntament de Santa Coloma de Gramenet\n14 DE MAIG - 19h\nDescomptes especials per a grups i col·lectius de solidaritat.\nA la finalització de l’espectacle hi haurà un col·loqui amb la presència de Samuel Aranda, fotoperiodista, Lola López, directora del Centre d’Estudis Africans Interculturals, Anna Surinyà, fotoperiodista i col·laboradora d’OpenArms, Jaume Sayrach, escrptor i activista cultural.\nMarley és un gos vagabund adoptat per Abdul, un dels immigrants subsaharians que malviuen a la Muntanya Gurugú, molt a prop de Melilla, esperant que els arribi l'hora de saltar la tanca i entrar a Europa. Marley arriba al campament, anomenat El petit Bamako, i descobreix que l'han adoptat com a gos guardià, perquè els alerti dels atacs de la policia marroquina, molt freqüents al Gurugú. I llavors Marley s'adona que serveix per a alguna cosa, que pot ser imprescindible, que pot tenir una llar i crear vincles amb aquesta espècie d'Ulisses del segle XXI, que es desviuen per arribar a la terra promesa que tant han somiat. El rei del Gurugú és la narració del drama de la immigració vist per un gos, una mirada alhora lúcida i desconcertada.


Grasa Localitzada - Ribe Clinic\nCom eliminar o perdre el greix localitzat\nAlguns pacients ens consulten per excés de pes amb acumulació de greix generalitzada i altres, per pes normal o lleugerament per sobre, amb greix localitzat. A Ribe Clinic fem una visita mèdica per avaluar com eliminar el greix localitzat i estipular el tractament adequat per a perdre o cremar aquest greix, ja sigui generalitzat o localitzat.\nEn cas de sobrepès amb greix generalitzat comencem per un pla integral que inclou dieta específica per eliminar aquest greix i exercici. En el cas del greix localitzat proposem tractaments mèdics amb màquines per perdre aquest greix.\nAixí, de vegades no es tracta d’aprimar, sinó d’eliminar o cremar el greix de zones concretes en què s’acumula i és rebel a l’exercici i la dieta. Ens referim al greix de la zona abdominal (“flotador”), dels flancs (“mixelins”), de la barbeta (“papada”), de les cartutxeres, dels braços …\nPer eliminar o reduir el greix localitzat, principalment el més freqüent, el greix abdominal, es recomanarà un tractament o la combinació de diversos tractaments en funció de cada cas. Així, per eliminar o cremar greix localitzat a Ribe Clinic disposem d’aquests tractaments mèdics corporals:\nCOOLSCULPTING: és una tecnologia mèdica que utilitza el fred per perdre el greix localitzat a l’abdomen, flancs, cuixes, cartutxeres, genolls, braços, pit masculí, mentó…\nVELASHAPE III: és una tecnologia mèdica que aplica radiofreqüència, infrarojos i buit per remodelar i perdre centímetres del greix abdominal, cuixes, genolls i braços.\nINJECCIÓ DE SUBSTÀNCIES LIPOLÍTIQUES: per cremar el greix corporal localitzat.\nEXERCICI: Entrenador personal a Ribe Clinic disposem d’un gimnàs i d’un entrenador personal per fer exercicis específics per perdre greix i tonificar el cos i donar una rutina d’exercicis per al pacient.\nCom eliminar o cremar el greix abdominal\nAmb el pas dels anys es fa cada vegada més complicat llevar-nos aquest greix abdominal que, si no es frena a temps, pot prendre proporcions desmesurades. A més de ser estèticament desagradable, pot tenir importants efectes en la nostra salut a llarg termini.\nPer això, eliminar i cremar el greix abdominal és important, ja que a més de ser un problema estètic pot tenir conseqüències per a la salut. L’acumulació de greix abdominal pot ser degut a diferents motius, des de la pròpia genètica, els canvis hormonals o una mala alimentació, fins el sedentarisme o les males postures.\nEl metge ha de valorar si es tracta d’un greix abdominal visceral o subcutani per decidir com eliminar-lo. El greix abdominal visceral és el tipus de greix perjudicial que es troba al voltant dels òrgans mentre que el subcutani està sota la pell.\nAixí, el greix abdominal emmagatzemat al voltant dels òrgans, anomenat greix visceral, incrementa les possibilitats de patir diabetis, cardiopatia i càncer. D’altra banda, l’emmagatzematge de greix a les cuixes, les natges o els braços és molt més saludable que la “panxa cervesera”.\nPer eliminar o perdre el greix visceral recomanem una combinació de dieta i exercici, mentre que per al greix subcutani localitzat de l’abdomen, els tractaments mèdics el poden reduir.


DR. LLUÍS DURAN BARRIONUEVO – Testimonios para la Historia\nPortada » PC, 17è VOLUM. Especialitats Mèdiques de Catalunya, II » DR. LLUÍS DURAN BARRIONUEVO\nM’agrada intervenir en projectes importants, que beneficiïn el nostre país, la meva ciutat i la meva professió.\n“El record del meu avi Lluís Duran, que era metge general, va ser l’estímul que em va impulsar a fer medicina. Era un home molt emprenedor que havia creat moltes empreses, un personatge reconegut i admirat per tota la família, fins i tot van posar el seu nom a un carrer de Mollet del Vallès. Com a fill i nét únic que era, m’entusiasmava saber que el meu avi havia estat un bon metge i una persona transcendent. L’avi va ser la persona a la qual sempre vaig voler imitar.” Seguint l’exemple de l’avi, el Dr. Lluís Duran Barrionuevo no tan sols es va dedicar a la medicina, sinó que també va posar en marxa nombrosos projectes adreçats a la societat en general i a la seva estimada Sabadell en particular. “M’agrada intervenir en projectes importants que beneficiïn el nostre país, la meva ciutat i la meva professió.”\nEl Dr. Duran va iniciar la carrera de medicina l’any 1946, a l’Hospital Clínic de Barcelona. En aquell temps, com que cada càtedra tenia un servei de radiologia va fer amistat amb el radiòleg Dr. Parés i va començar a il·lusionar-se amb aquesta branca de la medicina. “Vaig adonar-me que encaixava molt amb la meva manera de ser.”\nQuan va començar a treballar com a radiòleg, la informació que permetia la tecnologia en aquesta especialitat era molt limitada. “Aquesta circumstància va fer que em sentis una mica molest els primers anys d’exercici. L’any 1960 a l’Hospital Karolinxka, d’Estocolm, vaig conèixer una radiologia molt avançada que em va entusiasmar i estimular a fer aquesta especialitat. A partir d’aquesta estada a Suècia em vaig decidir per la radiologia. Cap altra cosa no m’atreia, no tenia cap afecció, no he estat mai un home de hobbies.”\nAmb el nou bagatge adquirit a l’estranger, el Dr. Duran se’n va anar a treballar a la Clínica Sant Jordi de Barcelona, on es va reforçar més la seva il·lusió per la radiologia. “Era la primera clínica de cirurgia cardíaca seriosa de Catalunya. Vaig començar a fer exploracions hemodinàmiques amb els cateterismes. El cap d’aquest centre era el Dr. Puig Massana, que va ser el primer gran cirurgià cardíac que va tenir el nostre país. Vaig viure les primeres cirurgies extracorpòries de substitució valvular i en malalties congènites que es van fer a Barcelona. Quan la clínica va tancar el Dr. Puig Massana va passar a ser el cap de servei de cirurgia cardíaca de Hospital de Bellvitge, i jo vaig tornar a Sabadell a la Clínica de Mútua Sabadellenca i al meu consultori privat.”\nQuan tenia quaranta-dos anys va tenir lloc un fet que li va canviar el rumb de la seva vida. En aquell moment el van nomenar conseller de la Caixa de Sabadell. “La presidència de la Caixa d’Estalvis de Sabadell va permetre’m participar en projectes fora de l’àmbit mèdic. Vaig participar en la creació del Centre de Càlcul de Sabadell i vaig ser-ne president. Igualment vaig engegar la creació del Museu d’Història de Medicina, ubicat al passeig Mercader de Barcelona. Vaig entrar en el camp de l’alta tecnologia com a promotor i membre del Consell del Centre Radiològic Computat de Barcelona, del qual vaig ser president i actualment sóc president honorífic. També vaig ser un dels membres de la junta promotora de la Universitat Autònoma de Barcelona al carrer Egipcíaques. La gerència era una etapa nova que vaig emprendre amb il·lusió i empenta. Vaig ser membre del Patronat de la UAB i després membre del Consell Social nomenat pel Govern de la Generalitat. A més, gràcies als contactes amb els facultatius estrangers i amb els metges de la Clínica Sant Jordi, posseïa una gran experiència sobre la clínica i sobre les necessitats sanitàries de Sabadell.”\nAquest bagatge es va sumar al fet que el país necessitava centres de medicina ben muntats, i Sabadell en aquells moments gaudia d’una activitat econòmica important. “Hi havia molta gent que tenia mitjans i que estava desitjosa de tirar endavant la ciutat. El primer projecte que vaig engegar com a president de La Caixa de Sabadell s’orientava cap a la modernitat. Amb el Sr. Antoni Forrellad, l’anterior president, vaig concebre que havíem de transformar una modesta llar de beneficència per a nens tuberculosos en una policlínica pediàtrica. Vam posar com a assessor científic el professor Cruz, que era catedràtic de pediatria de Barcelona. I així va néixer la Clínica del Nen Jesús, que esdevindria en aquell temps la segona clínica pediàtrica més important d’Espanya. ‘Per entrar en aquesta clínica només es necessita una cosa, que el nen estigui malalt’, amb aquesta frase reflectíem l’esperit obert del centre.”\nDintre de la clínica, l’Escola d’Infermeres d’Epione va néixer amb una esperança: “Em feia il·lusió que les noies de Sabadell poguessin tenir més opcions que quedar-se a casa, per això vam crear l’escola d’infermeres. En aquest projecte vam col·laborar moltes entitats sanitàries, entre les quals la Mútua Sabadellenca.”\nTambé amb l’esperit de voler donar resposta a les necessitats de Sabadell es va crear el centre de Medicina Preventiva Escolar, al voltant de la clínica del Nen Jesús. “Al Centre de Medicina Preventiva Escolar els nens s’exploraven tenint en compte els aspectes psíquics i somàtics, i va tenir una gran acceptació per part de les escoles públiques. Tant la part psíquica com la física es feien de manera rigorosa amb un bon equip de psiquiatres i psicòlegs i doctors de la clínica pediàtrica.”\nCreia en la medicina i veia que el país necessitava aglutinar els recursos sanitaris en un centre mèdic de qualitat i econòmicament viable. Amb aquesta idea va sorgir el projecte del Consorci del Parc Taulí. El primer pas va ser anar a veure el Conseller de Sanitat. “El Dr. Laporte va veure aquesta possibilitat molt clara. L’any 1986 es va iniciar el procés de fusió de la sanitat a Sabadell, amb la creació del Consorci Hospitalari Parc Taulí.”\nMés tard s’inicià la creació de la UDIAT, Unitat de Diagnòstic per Imatge d’Alta Tecnologia, que es va inaugurar l’any 1992 i de la qual “vaig ser promotor i el primer president.”\nL’any 2000 el Dr. Duran va ser guardonat amb la Creu de Sant Jordi de la Generalitat. Actualment continua desenvolupant la tasca que va començar l’any 1946. “Treballo dins del camp de la tecnologia com a jubilat. He seguit tota l’evolució de la tecnologia a mesura que ha anat avançant, em sento molt satisfet d’haver escollit aquesta especialitat, perquè crec que ara és una part fonamental de la medicina.”\nPrevAnteriorDR. JOSÉ RAMÓN DOMÍNGUEZ RODRÍGUEZ\nSiguienteDRA. LEFA S. EDDYNext


Els usuaris dels bancs d'aliments de Solsona han augmentat més del 23% - Regió7\nEls usuaris dels bancs d'aliments de Solsona han augmentat més del 23%\nL'alcalde, David Rodríguez, apel·la a que els veïns continuïn contribuint amb aquestes entitats\nVoluntaris treballen al banc d'aliments gestionat per la Creu Roja arxiu/ricard monsó\nL'alcalde de Solsona, David Rodríguez, va repassar ahir la situació actual de la ciutat per l'efecte del coronavirus. Entre altres aspectes, Rodríguez va assenyalar que des de l'inici de la crisi sanitària hi ha hagut un increment de més del 23% d'usuaris dels bancs d'aliments de Solsona, gestionats per la Creu Roja i Càritas.\nEl batlle va explicar que abans de la crisi eren 39 les famílies que utilitzaven aquest servei, mentre que des de mitjan març fins ara aquesta xifra ha arribat a les 48 famílies, el que representa que hi hagi un total de 137 persones adultes i 57 infants afectats. Per aquesta raó, Rodríguez ha demanat a la població que tothom que pugui contribueixi amb els dos bancs d'aliments, el de la Creu Roja centrat en aliments perdurables i el de Càritas, que treballa amb aliments frescos, per abastir aquesta gent necessitada.\nEn el mateix comunicat, Rodríguez va recordar que, des de l'inici de la crisi sanitària, a Solsona s'han realitzat 12 tests de coronavirus, dels quals sis van resultar positius. Tot i això, el batlle va apel·lar a mantenir-se alerta, ja que és una dada «que s'ha d'agafar amb pinces», i va avisar que la ciutat podria arribar al seu pic durant els propers dies, ja que sembla que els efectes del coronavirus s'estan fent notar més tard a la capital del Solsonès.


Alcover commemora enguany el centenari de la mort de l'alcoverenc Cosme Vidal i Rosich (Alcover, 1869 - Barcelona, 1918) més conegut pel seu pseudònim Josep Aladern, el principal dinamitzador del Modernisme literari al Camp de Tarragona. Malgrat la penúria econòmica en què va viure, va desenvolupar una intensíssima activitat intel·lectual com a escriptor, periodista, historiador, traductor, editor de revistes i de col·leccions de llibres, gramàtic, folklorista, impressor i dinamitzador cultural.\nDes del museu s'han programat un seguit d'activitats al voltant de la seva figura, junt amb altres entitats i equipament culturals del municipi, que aniran realitzant durant els propers mesos per tal de fer valdre la memòria de tant il·lustre alcoverenc.\nEl Museu d'Alcover enceta, doncs, el primer acte de la programació especial de l'any Aladern aquest divendres 23 de novembre a les 19h, amb el la ponència de Magí Sunyer, professor titular de la Facultat de Filologia Catalana de la URV i gran coneixedor de la vàlua i de l'obra del mestre Aladern. Aquesta xerrada s'ha organitzat amb la col·laboració del Centre d'Estudis Alcoverencs que durant anys ha promogut la difusió del patrimoni literari entorn d'aquest entranyable personatge. Actualment, el museu acull una interessant exposició sobre el mestre Aladern i la seva colla, exactament en d’indret on va tenir una petita impremta anomenada La Saura.


Blog – Pàgina 5 – Coalició Prou complicitat amb Israel\nPosted on 25/01/2017 25/01/2017 by nomescomplicitat\nEn els últims anys estem assistint a una campanya mediàtica i institucional, perpetrada per Israel, cada vegada més agressiva, contra activistes que duen a terme diferents estratègies d’acció no violenta contra l’ocupació i l’Apartheid israelià. Una d’elles és la campanya internacional de Boicot, Desinversions i Sancions a Israel (BDS). L’any passat Israel va aplicar una detenció administrativa (sense càrrecs ni judici) a diversos activistes, entre ells, el membre del secretariat del BNC (Boycot National Committee) i del comitè de coordinació de Stop the Wall Salah Khawaja i a l’streamer Issa Amro.\nAquestes accions de repressió i criminalització de la dissidència política vulneren el dret a resistir dels pobles que es troben sota dominació colonial i estrangera, tal com està reconegut en el dret internacional i en concret, en la Resolució 3070 de les Nacions Unides (1973).\nL’efectivitat d’aquestes accions no violentes, i en concret del creixement arreu del món del moviment BDS, també ha portat al govern d’Israel a pressionar a altres estats amb l’objectiu de reprimir aquest moviment. Així, França, el Regne Unit, Canadà i certs estats dels Estats Units, han adoptat lleis i han dut a terme accions executives per reprimir, il·legalitzar, i en alguns casos, criminalitzar la promoció del BDS.\nAquestes mesures busquen perseguir i castigar les persones, empreses i institucions públiques i privades que adopten decisions ètiques i legalment responsables. Aquestes mesures no obstant, vulneren el dret de les persones a no ser còmplices amb l’ocupació i a la llibertat d’expressió.\nPer debatre i fer una reflexió profunda al voltant d’aquests temes us convidem a la conferència ‘Defensores dels drets humans i el BDS com a eina no violenta que tindrà lloc el proper dilluns 30 de gener a les 19h a Barcelona (Lloc per confirmar)\nA l’acte, que pretén posar sobre la taula el dret de la societat civil al BDS com a eina legítima noviolenta i per a la defensa dels drets humans hi participaran:\nOmar Barghouti, cofundador del moviment BDS a Israel\nMamal Tamimi, defensora dels DDHH a Nabi Saleh\nLiliana Cordova-Kaczerginski, de la Xarxa Jueva Antisionista Internacional (IJAN)\nMunther Amira, coordinador Comitès de Resistència Popular.\nUs agraïm que ens ajudeu a difondre aquest esdeveniment i que en feu la màxima difusió\nPosted on 19/12/2016 19/12/2016 by nomescomplicitat\nLes forces israelianes van continuar utilitzant una força excessiva als Territoris Palestins Ocupats\nUn nen palestí va morir al checkpoint de Za’tara, al sud de Nablus, i un altre civil va morir a la Jerusalem ocupada.\nUn activista va ser ferit a la localitat d’Al-Eisawiya, al nord de Jerusalem.\nLes forces israelianes van dur a terme 56 incursions en comunitats palestines a Cisjordània i 10 a la Jerusalem ocupada.\n76 civils, entre ells 13 nens i un periodista, van ser detinguts.\nVint-i-tres d’ells, incloent a 11 nens i un periodista, van ser detinguts a la Jerusalem ocupada.\nL’Universitat Birzait va ser assaltada i es van confiscar pertinences dels sindicats d’estudiants.\n2 famílies van ser obligades a demolir un edifici de 3 plantes al poble de Silwan, al sud de la ciutat.\nUna caserna residencial, una caserna de emmagatzematge i una instal·lació comercial van ser demolides en Sour Baher amb el pretext que eren a prop del mur d’annexió.\n3 ONG van ser assaltades; en una d’elles una activitat musical va ser prohibida i a un’altre jocs de PC van ser confiscats.\nEls colons van tallar 190 oliveres al poble de Termis’ya, al nord-est de Ramallah.\n7 civils palestins, entre ells 2 nens, van ser detinguts en els controls militars.\nInforme setmanal sobre Violacions de drets humans per part d’israel al territoris palestíns ocupats (01-07 de desembre de 2016)\nPosted on 08/12/2016 14/12/2016 by nomescomplicitat\nLes forces israelianes van continuar utilitzant una força excessiva als Territoris Palestins Ocupats.\nUn civil palestí va resultar ferit a l’est de la ciutat de Gaza, mentre que un altre va resultar ferit a l’est de Betlem.\nLes forces israelianes van dur a terme 49 incursions en comunitats palestines a Cisjordània i 10 a la Jerusalem ocupada.\n51 civils, entre ells 4 nens, van ser detinguts.\nSetze d’ells, incloent 2 nens, van ser detinguts a la Jerusalem ocupada.\n6 pescadors van ser detinguts al nord de la franja de Gaza i es va confiscar un vaixell de pesca.\nLes forces israelianes van obligar a dos germans a demolir les seves cases a Silwan\nLes forces israelianes van demolir 3 habitatges al poble de Fasayel, al nord de Jericó, el que fa 21 individus sense llar, entre ells 12 nens.\nLes forces israelianes van detenir la pavimentació d’un camí agrícola al poble de Jaloud, al sud-est de Nablus.\nEls colons van anivellar 40 dunums, al sud-est de Nablus, per expandir les fronteres d’avançada “Yesh Kodish”.\n5 civils palestins, entre ells 2 nens, van ser detinguts en els controls militars.\nUn comerciant va ser detingut a Beit Hanun “Erez” encreuament al nord de la franja de Gaza.


Alessandro Downtown & Bar, Hostal a Roma · HostelsClub\nAlessandro Downtown & Bar, Hostal a Roma\nVia C. Cattaneo 23, Roma, Itàlia\nSobre Alessandro Downtown & Bar\nHi ha moltes raons per reservar a l'Hostal Alessandro Downtown: primer és un alberg que podeu confiar (anys d'experiència), preus molt econòmics, instal·lacions excel·lents i situat al centre de Roma. Però potser el que fa que l'Alessandro Downtown sigui l'ambient especial: convidats de tot el món i que vulguin divertir-se en un ambient d'hospitalitat cordial i acollidora. Difícil de trobar un altre alberg a Roma amb la mateixa qualitat!\nAlessandro Downtown és una institució pressupostària per als viatgers que volen estalviar diners a la Ciutat Eterna. Amigable i econòmic, l'alberg econòmic és un lloc encantador i acollidor per explorar Roma per primera vegada.\nL'Alessandro Downtown Hostel ofereix habitacions netes i àmplies amb aire condicionat, calefacció, accés a targetes clau i caixes de seguretat per a tots els objectes de valor (porti el seu propi cadenat). Els banys compartits es troben a cada pis i les dutxes sempre tenen aigua calenta.\nInclouen roba de llit i mantes.\nTovalloles: de lloguer (inclòs només en habitacions dobles).\nPer a una millor seguretat, l'alberg disposa de sistema de videovigilància i protecció contra incendis (amb portes de\nL'Alessandro Downtown Hostel està situat al centre de Roma, a prop de l'estació de Termini (punt focal per a autobusos i metro). A la zona hi trobareu supermercats, bugaderies i restaurants amb descomptes per als hostes. El Coliseu, el Fòrum Romà, la Basílica de Santa Maria Maggiore, la Piazza di Spagna, la Fontana de Trevi, la famosa Via Veneto ... Tots els principals llocs d'interès de Roma es troben fàcilment a peu en 30 minuts.\nMapes de Roma gratuïts a la recepció.\nMolts serveis per als clients de l'alberg d'Alessandro Downtown: TV de pantalla gran a la sala comuna, internet a la sala d'ordinadors (de pagament) i Wi-Fi a tot l'edifici (gratuït), organitzar visites i festes, servei de bugaderia, trasllat des dels aeroports de Fiumicino i Ciampino (per una tarifa i requerir com a mínim 3 dies abans de l'arribada contactant l'alberg).\n6.8BéExpandir els detalls\nPersonal molt amable, situació bona tot i que està en un barri poc acollidor al estar a costat de l'estació principal de roma. L'esmorzar notable i les habitacions en perfectes condicions ja que són bastant noves.


Convocada una nova edició del Certamen de Pintura de Zurbarán | Diari de Badalona\nConvocada una nova edició del Certamen de Pintura de Zurbarán\nFoto: Associació Zurbarán\nMés d’un centenar de persones van omplir el Centre Cívic La Salut el passat dissabte, 1 de juliol, amb motiu de l’obertura de la setzena edició del Certamen Internacional de Pintura Zurbáran, una cita que cada any guanya més projecció i renom en el món de l’art. L’organització, l’associació extremenya Zurbarán de Badalona, va aprofitar l’ocasió per celebrar el divuitè aniversari de la seva fundació.\nDurant l’acte van passar per l’escenari la coral Zurbarán de la mateixa entitat extremenya, que va oferir un recital del millor folklore de la seva terra, seguit de l’actuació del grup de ball Azahar, que va brindar als presents un animat espectacle de castanyoles. Per finalitzar, la coral va tornar a sortir per entonar les seves animades cançons tradicionals extremenyes.\n“Des que va entrar en funcionament l’entitat, no hem deixat de promoure la cultura i la nostra tradició a Badalona. Per això, el nostre objectiu és continuar creixent i donar a conèixer el patrimoni cultural extremeny, tal com hem vingut fent al llarg de tots aquests anys de trajectòria”, va destacar la presidenta de l’associació Zurbarán, Maria Angeles Pino.\n6.700 euros en premis\nPel que fa al XVI Certamen Internacional de Pintura Zurbarán que, com any rere any, pretén retre homenatge al pintor extremeny Francisco de Zurbarán en el seu 353è aniversari de la seva mort, convoca a pintors d’arreu del món a participar amb les seves propostes artístiques, que hauran de ser de tema i tècnica lliure, inèdites, originals i no premiats anteriorment en un altre concurs.\nEnguany, es repartiran un total de 6.700 euros, uns 2.500 euros més respecte a la passada edició, que seran repartits en set premis diferents, entre els quals el primer valorat en 2.000€.\nEl termini de presentació de les obres per participar en aquesta convocatòria iniciarà el 5 de setembre i finalitzarà el 31 d’octubre i s’han d’entregar a la seu de l’entitat, situada al carrer de Víctor Balaguer, sense número.\nD’altra banda, la decisió del jurat se celebrarà el 18 de novembre a les 18.30 hores al Centre Cívic La Salut, on es procedirà a continuació l’entrega dels premis en un acte en el marc de la Setmana Cultural de Zurbarán.


Manos Studios Palaiochora Grècia - Ofertes d'hotels amb els MILLORS DESCOMPTES EN LÍNIA\nDescompte a Manos Studios\nMés informació sobre Manos Studios\nDissenyat tant per oci com per negoci, Manos Studios està situat idealment a Palaiochora; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nManos Studios ofereix un servei impecable i compleix amb totes les exigències dels més experimentats viatgers. Wi-Fi gratuït en totes les habitacions, magatzem d'equipatge, lloguer de cotxes, servei de llançadora són només algunes de les comoditats que fan que Manos Studios sigui diferent dels altres hotels de la ciutat.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, balcó/terrassa, insonorització, cuina americana, nevera a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Manos Studios.


L'Audiència inicia avui el judici a Rosell, per al qual demanen 11 anys de presó - Regió7 :: El Diari de la Catalunya Central\nL'Audiència inicia avui el judici a Rosell, per al qual demanen 11 anys de presó\nacn 24.02.2019 | 23:53\nL'Audiència Nacional comença a jutjar avui l'expresident del FC Barcelona Sandro Rosell i cinc persones més per blanqueig de capitals i organització criminal. El judici durarà diverses setmanes, fins a final de març, tot i que no hi haurà sessions cada dia.\nLa Fiscalia sol·licita un total d'onze anys de presó i 59 milions d'euros de multa per a Rosell pels delictes de blanqueig de capitals i organització criminal per haver presumptament desviat fons de comissions irregulars cobrades a la Confederació Brasilera de Futbol (CBF) per drets d'imatge i organització de partits. Rosell està en presó preventiva des del maig del 2017.\nAbidal nega que compressin el seu fetge i Rosell diu que se sent perseguit.\nAbidal diu a la jutgessa que no va pagar perquè el seu cosí li donés el fetge.


L'Ajuntament veu bé que l'Spar Girona jugui amb públic a Fontajau - Empordà\nEl regidor d'Esports, Àdam Bertran, diu que «diumenge hi podrà haver espectadors en el partit de l'Uni sempre que es respectin totes les mesures establertes pel Procicat» Els gairebé dos milers d'abonats podran veure l'estrena en directe\nLa grada de Fontajau plena, en un partit de la temporada passada. aniol resclosa\nUna recomanació que tirava per terra els plans de l'Spar Girona, i de molts clubs professionals de diferents lligues, si la Generalitat decidia fer-li cas. I, per a sorpresa dels responsables de l'Uni, el secretari general d'esports de la Generalitat, Gerard Figueras, va dir dissabte en declaracions al Diari de Girona que «els plans de partit s'haurien de revisar per mirar d'acostar-se a les recomanacion del CSD». Una postura de Figueras que convertia en inviable que l'Spar Girona p0gués ubicar tots els seus abonats, prop dels dos milers, en partit com el d'aquest diumenge a Fontajau contra l'Estudiantes. Aquesta idea «d'acostar-se» a la recomanació del CSD no va ser entesa, i molts menys compartida, pel director esportiu de l'Uni, Pere Puig: «La junta encara no s'ha reunit, i per tant parlo a títol personal, quan dic que si de vegades critiquem, i no sempre de manera proporcional, que el govern de la Generalitat o el Parlament acati lleis injustes de Madrid, ara ens trobem que la Secretaria vol canviar un pla aprovat aquest mateix dijous per adequar-se a una recomanació surrealista», va dir Puig el diumenge també en declaracions en aquest diari. Un malestar que ara quedarà sense efecte després que la postura de l'ajuntament de Girona, anuncida per Àdam Bertran, deixés sense valor les paraules de Gerard Figueras.


Basket | La Salle Horta\nFàtima Mohadr Abdull-Majid\nExalumna La Salle Horta\nSempre que vaig a la Salle Horta a recollir la meva filla i a veure alguns dels mestres que encara hi són quan jo estudiava, em tornen tots aquells bonics records de la infància. Sembla que fos ahir quan gaudia de les festes de la Salle, unes festes que tots els alumnes esperàvem amb moltes ganes. Els globus amb caramels, els jocs que ens inventàvem, la cursa… podria escriure pàgines de les vivències amb els meus companys. Alguns d’ells els veig per l’escola portant els seus fills i entre nosaltres comencem a recordar... Em dic Fàtima i sóc exalumna de la Salle Horta, l’escola que ha estat referent d’educació i valors per a mi. Puc recordar perfectament tots els mestres, professors, directors, germans i el personal de secretaria que vaig tenir i l’empremta que em van deixar amb el pas del temps. Ara sóc mestra i moltes de les coses que vaig aprendre les puc posar en pràctica tant amb els meus alumnes com amb la meva filla petita. Per això tenia molt clar que la meva nena aniria a la mateixa escola on jo vaig estudiar. Vull que tingui una bona experiència, que la pugui recordar quan sigui gran i que algun dia la pugui explicar com ho estic fent jo ara.\nElena Orozco i Elena Montagut\nExalumnes La Salle Horta\nNosaltres pensem en tot el que ens hem emportat de la nostra experiència a la Salle. Pensem en tots els reptes, en totes les superacions. Pensem en aquells companys amb qui hem compartit tantes hores durant molts anys. Pensem en tots els moments i en tots els amics amb els quals ens hem ajuntat. Recordem, molt sovint, quan a primària ens posàvem a jugar al pati durant hores i hores. Quan somniàvem amb el que seríem de grans. Recordem que, cada any, esperàvem amb ganes les festes de la Salle i el carnestoltes perquè eren festes úniques. Recordem els aprenentatges que vam guanyar. Creiem que és important emportar-se un bon record i és que, en realitat, aquest record no només l’has creat tu com alumne, sinó que l’han creat tots aquells professors i professores que t’han ajudat quan ho necessitaves. Aquells professors que t’han ofert solucions als teus problemes i que t’han fet créixer com a persona. Aquells que t’han escoltat i t’han fet una persona més crítica i, sobretot, els que t’han recolzat i animat quan més ho necessitaves. Per a nosaltres, la nostra etapa a La Salle ja va acabar, però, en canvi, totes aquelles persones que es van encreuar en el nostre camí i van creure en nosaltres quan nosaltres mateixes no ho fèiem, sempre seguiran presents perquè, gràcies a això, avui en dia som el que som.\nAquí podeu fer consultes sobre Portes Obertes 2021-22\n(Horari de resposta de dilluns a divendres de 8:00h a 18:00h)\nEscriviu aquí un WhatsApp....


El barraquisme persisteix: l’altra cara de Tarragona més enllà del Francolí\nEn zones com Entrevies o Riu Clar hi ha assentaments de xaboles que ocupen quasi 10.000 metres quadrats\ndiumenge, 11 de novembre 2018 - 06:00h | Actualitzat a 11/11/2018 19:48h\nEntrada a un complex de xaboles a tocar del barri de Riu Clar a Tarragona. | Ángel Ullate\nEl barraquisme, aquell fenomen que es va donar en la Catalunya dels seixanta, encara és viu a Tarragona. El riu Francolí fa de barrera perquè romangui amagat entre canyes, arbustos, indústries o vies de tren. Però l’altra cara de la ciutat, aquella que no apareix en els vídeos de promoció turística o en l’agenda de l’alcalde, és una realitat que no es pot amagar. En l’actualitat, hi ha més de 9.500 metres quadrats d’assentaments informals a la zona del Francolí, Entrevies i l’Ermita de la Salut.\nSegons el treball «El fenomen dels assentaments informals a la Catalunya del segle XXI. El cas de la ciutat de Tarragona», del geògraf Eduard Ferrer Torres, a Tarragona hi ha més de 15 hectàrees relacionades amb el barraquisme. Es tracta de camps de cultiu i accessos no pavimentats que condueixen a petits nuclis de cases fetes amb xapes metàl·liques, fusta i altres materials reciclats.\nLes barraques de Riu Clar, un nucli compacte\nA poc més d’un centenar de metres del barri de Riu Clar, s’alcen a la vora de la carretera desenes de cases. La llum comença a escalfar el fang que roman des de fa dies al camí central del nucli de xaboles. Tot serveix per aixecar-les: tanques, fustes, xapes metàl·liques, restes d’electrodomèstics, material d’obra...\nLes gallines es deixen sentir uns metres més enllà de la T-11. El vent bufa i mou les aspes d’un ventilador incrustat a sobre d’una tanca. El soroll dels vehicles que agafen l’autovia es barreja amb el lladruc dels gossos que fan de guardians d'un terreny custodiat també per senyals de trànsit i reixes. Al centre del camí principal, on amb prou feines hi cap un vehicle, se senten cops d'aixada.\nUna tanca de dos metres protegeix un hort cuidat. Un home gran mira amb sospresa, aixada en mà. Té les botes plenes de sorra i rostre cansat. «Jo no visc aquí, només hi tinc l'hort. Els que hi viuen estan més a dins», diu, amb poques ganes de seguir la conversa. Uns metres més endavant les xaboles continuen. Fins i tot hi ha una autocaravana vella i oxidada, de la qual penja un fil d'estendre la roba amb una tovallola mullada a sobre. D'habitants, però, no se'n veu cap.\nAutocaravana ubicada al mig del nucli de xaboles que hi ha a Riu Clar. | Ángel Ullate\nXaboles a Entrevies: mosquits, pudor i deixadesa industrial\nEl polígon d'Entrevies és un altre dels indrets on les xaboles romanen des de fa anys. S'hi pot accedir en cotxe mitjançant un camí particular de sorra que comença a l'autovia de Salou. A peu, el trajecte més curt es fa creuant les vies del tren al costat de l'A-27. Les fàbriques abracen les barraques a un costat i l'altre. Els rails tracen la línia fronterera al davant de les precàries construccions. Els mosquits, la pudor i la deixadesa industrial, amb tot tipus de residus, són el pa de cada dia pels habitants d'aquest recòndit indret.\nEl fang és de color negre. Els residus industrials es noten al terra i a l'aire. Fa pudor, molta pudor. El brunzit dels mosquits és constant. És el mes de novembre, però aquests insectes no marxen mai d'Entrevies. Els tolls d'aigua de les darreres pluges els alimenta. També el Francolí, pròxim a aquesta zona amagada de Tarragona, i l'aigua estancada que acumula excrements i brutícia de tot tipus.\nCamí d'accés al complex de xaboles ubicat al polígon industrial d'Entrevies a Tarragona. | Ángel Ullate\nUns metres més endavant del pont de l'A-27 comença el complex. Tal com passava a Riu Clar, no hi ha ni una ànima. Només un altre soroll d'aixada trenca el silenci momentani que es crea quan no passen vehicles per l'autovia. Un home d'uns seixanta anys saluda. «Jo no hi visc aquí, només venim els matins a cuidar l'hort i passar l'estona», diu, en una reacció similar a la viscuda a Riu Clar. «Els que hi viuen estan més a dins, però no hi podràs arribar perquè està ple de fang», acaba dient abans d'entrar al seu terreny i seguir llaurant.\nA mida que s'avança, la pudor és més forta. Un sofà custodia l'entrada d'una xabola. Els gossos borden. No es veu ningú a l'interior, però hi ha cadires, una taula, roba estesa i sabates de nen llençades a terra. No deu ser fàcil viure al mig d'un polígon industrial, al davant de les vies del tren i al costat del Francolí.\nUn sofà custodia l'entrada d'unes xaboles al polígon d'Entrevies a Tarragona. | Ángel Ullate\nLa Guàrdia Urbana es presenta periòdicament a Entrevies\nPocs tarragonins deuen conèixer què passa a Entrevies. Arribar-hi és complicat. La Guàrdia Urbana de Tarragona, però, hi patrulla de tant en tant. «Fan un cens de les persones que dormen aquí», diu l'home que cuida un hort a l'entrada del complex. Des de l'Ajuntament de Tarragona, però, ho desmenteixen. «La Guàrdia Urbana hi fa patrulles periòdicament per saber com està la situació, però no hi fa cap cens», asseguren fonts municipals.\nEls terrenys d'Entrevies on s'ubiquen les xaboles són de propietat privada. Fa uns anys, els amos van fer fora la gent que hi vivia, però al cap de poc temps es van tornar a ocupar. Des de la regidoria de Territori asseguren que «la solució més viable per posar ordre en aquest espai és que Renfe adquireixi els terrenys, atès que es troben al costat de les vies i que en fan ús per deixar-hi material».\nLes barraques i xaboles de Tarragona seguiran dempeus, en situació de precarietat i sense cap tipus de servei com aigua corrent, electricitat o clavegueram. Cinquanta anys després de la creació d'aquest fenomen, sembla que a la ciutat no hi ha voluntat per donar les condicions adequades a la gent que hi viu. L'altra cara de Tarragona existeix. El Francolí només és una barrera geogràfica, però serveix per tapar allò que molts no volen mostrar.\nInterior d'una barraca ubicada al polígon d'Entrevies de Tarragona. | Ángel Ullate\nGuàrdia Urbana de Tarragona habitatge indústria Ajuntament de Tarragona


→ Servei de traducció a Els Pallaresos. Traductors a Els Pallaresos anglès, espanyol, francès, etc.\nTRADUCCIONS ELS PALLARESOS I TRADUCTORS ELS PALLARESOS\nTraductors i traduccions a Els Pallaresos\nEn la nostra agència de traductors professionals a Els Pallaresos, amb més de 18 anys de trajectòria, estem especialitzats en la traducció de tota textos jurats, tècnics, jurídics, científics, mèdics, financers, turístics, informàtics, econòmics, literaris, farmacèutics, químics, de publicitat, de pàgines web, per a hotels i restaurants, per a empreses, sobre alimentació, d’informes, contractes, catàlegs, localització de programari, traduccions financeres i de altres especialitats.\nEn la nostra empresa de traducció comptem amb un ampli i qualificat equip d’intèrprets i traductors a Els Pallaresos. La nostra agència seleccionarà el millor traductor natiu especialitzat en l’àrea que vostè precisi.\n¿Necessita traductors a Els Pallaresos?\nEl que més aprecien els nostres clients del nostre servei de traducció professional a Els Pallaresos són la qualitat, el preu, la rapidesa, l’atenció al client, la disponibilitat, l’adaptació al client i la puntualitat.\nEls preus de les nostres traduccions i interpretacions són molt competitius i sobre els mateixos realitzem grans descomptes per volum (en funció del nombre de paraules). Si necessita traduccions barates a Els Pallaresos, demani’ns informació sobre la nostra modalitat de traducció low cost per a textos no especialitzats.\nAixí mateix, si precisa traduccions urgents a Els Pallaresos, la nostra empresa de traductors també podem oferir-li aquest servei.\nLa nostra agència li ofereix traduccions de qualitat a Els Pallaresos\nEl nostre Sistema de Gestió de la Qualitat per a traduccions sobre la base de la normes de qualitat ISO 9001 i la norma europea de qualitat UNEIX EN 15038 garanteix el rigor i la precisió de les nostres traduccions a Els Pallaresos\nTots els nostres traductors a Els Pallaresos són natius de l’idioma de destinació, és a dir, la seva llengua materna.\nEls nostres traductors natiusa Els Pallaresos són professionals avalats amb una àmplia experiència, formació acadèmica i realitzen només traduccions de textos en els quals estiguin especialitzats.\nFormació dels nostres traductors a Els Pallaresos perquè compleixin els nostres estàndards de qualitat.\nSi necessita servei de traduccions a Els Pallaresos nosaltres som la seva millor opció.\nCatalà anglès, anglès català, espanyol anglés i altres combinacions de la nostra empresa de traductors professionals a Els Pallaresos\nOferim servei de traduccions professionals a Els Pallaresos del català a l’anglès, de l’anglès al català, de l’espanyol a el anglès i de l’anglès al castellà, de l’espanyol al francès i del francès al castellà, d’espanyol a alemany i d’alemany a castellà, espanyol català i català castellà, espanyol basc i basc castellà, de l’espanyol al gallec i del gallec al castellà, així com a l’i de el valencià, wu, guaraní, wayú, italià, portuguès, romanès, rus, polonès, búlgar, holandès, xinès, àrab, hindi, urdú, neerlandès, amazig / tamazigh, rifeño, ucraïnès, txec, eslovac, croat, eslovè, lituà, estonià, letó, bielorús, japonès i MÉS DE 150 IDIOMES.\nAgència de traduccions jurades a Els Pallaresos\nTambé oferim el servei de traduccions oficials a Els Pallaresos, les quals li seran lliurades per missatger en el domicili que ens indiqui. Si és urgent normalment s’intentarà que el traductor certificat estigui el més a prop possible del seu domicili a Els Pallaresos. En cas contrari, el traductor oficial pot trobar-se en un altre municipi a l’efecte d’aconseguir preus més competitius per a Vostè gràcies a crear economies d’escala. Tots els nostres traductors jurats estan reconeguts pel Ministeri d’Afers exteriors espanyol.\nCerts organismes poden posar problemes si la traducció de partides de naixement, actes de matrimoni, certificats de defunció, certificats d’antecedents penals, demandes i altres documents oficials o escrits a presentar davant aquestes institucions no és jurada per un traductor jurat a Els Pallaresos reconegut pel Ministeri d’Afers exteriors. Per això, abans d’encarregar una traducció a presentar davant un organisme oficial és necessari que preguntar al mateix si és necessari una traducció oficial o no. En cas que no sigui necessària una traducció certificada és preferible no demanar a l’agència de traductors una traducció jurada oficial a Els Pallaresos, sinó una normal, ja que és més barata i menys literal.\nLlegir més sobre els nostres traductors oficials a Els Pallaresos.\nServei d’intèrprets a Els Pallaresos\nLa nostra agència de traducció també compta amb servei d’interpretació a Els Pallaresos (traducció oral) en les seves 3 modalitats:\nInterpretacions simultànies a Els Pallaresos (traduccions per a congressos amb molts participants).\nIntèrprets consecutius a Els Pallaresos (traduccions per a esdeveniments, conferències i presentacions amb menys assistents).\nInterpretacions a Els Pallaresos d’enllaç (traduccions per a reunions de negoci amb poques persones, judicis, fires, etc.).\nTambé oferim interpretacions i traduccions professionals en Els Pallaresos municipis propers a Els Pallaresos:\nTraduccions professionals de pagament bones i barates a Altafulla\nTraductors tècnics bons i ràpids a Torredembarra\nTraduccions certificades low cost a La Canonja\nServei de traductors urgent a Creixell\nContacte de la nostra empresa de traducció a Els Pallaresos\nSi necessita traductor a Els Pallaresos pot contactar-nos en:


Ajuntament de Benicarló - Benicarló participa aquest cap de setmana en la fira de turisme Navartur\nLa Regidoria de Turisme aposta per promocionar tota l'oferta de turisme gastronòmic i nàutic així com les Falles i el patrimoni cultural. Navarra representa, juntament amb Catalunya, Aragó, Comunitat Valenciana i País Basc, un dels principals mercats turístics per a Benicarló.\nBenicarló participa des d'avui i fins diumenge de la 14a edició de Navartur, que se celebra al Palau de Fires i Congressos Baluarte de Pamplona. Benicarló estarà present al pavelló 2, dins de l'estand de la Comunitat Valenciana i sota el paraigües de la marca turística provincial Castellón Mediterráneo, del Patronat de Turisme de la Diputació de Castelló, on presentarà tota l'oferta de turisme gastronòmic, de sol i platja, nàutic, cultural i d'esdeveniments, especialment les Falles.\nEs tracta d'una fira amb un públic final de perfil familiar i molt fidel a destinacions de costa del Mediterrani, com és Benicarló. Amb una superfície de més de 7.000 metres quadrats i 160 expositors, la passada edició va ser visitada per més de 43.000 persones.\nLa regidora de Turisme, Rosana Marzá, ha remarcat que «Navarra se situa entre els principals mercats nacionals que rep Benicarló, juntament amb Catalunya, Aragó, Comunitat Valenciana, Madrid iPaís Basc». «Cal subratllar, a més --ha afegit la regidora--que els mercats del nord (País Basc i Navarra), atés que venen de més lluny, escaracteritzen per fer estadesmés llargues i compten amb un poder adquisitiu mig-elevat». Rosana Marzá ha constatat que «des de Benicarló volem continuar captant l'interès i mantenint la fidelitat del públic navarrès».\nLa fira compta també amb activitats paral·leles de gran interés per a Benicarló, com ara el segon congrés internacional de turisme gastronòmic o espais dedicats en exclusiva al producte de turisme rural o gastronòmic (Navartur Rural i Navartur Gastronomika respectivament).\nCreat per rmelia el 22/02/2019


El Catalunya tasta novament la duresa de la màxima categoria |\nEl Catalunya tasta novament la duresa de la màxima categoria\nPublicat el 02/01/2015 per Catalunya Escacs Club\nLa segona jornada de la Lliga, pel que fa a l’equip A en aquesta travessa insòlita per la Divisió d’Honor, es va saldar també amb una derrota, per idèntic resultat que el primer dia (6-4). Aquesta vegada el rival, l’històric Foment Martinenc, era lleugerament superior al Figueres de la setmana passada. Per tant, les esperances de puntuar estaven, d’entrada, intactes.\nLes alineacions d’un i altre equip els feien perfectament reconeixibles: el Foment incorporava el “viatger” Oriol Masip al darrer tauler i nosaltres repetíem el 10 inicial. No hi ha massa fons d’armari (i el que hi ha no milloraria el 10 titular), per tant es pot dir que estem anant amb tot.\nDurant les primeres dues hores de matx, va passar ben poca cosa. El primer pis del local del Foment Martinenc és un local on es respira escacs, si bé de tant en tant sentíem uns alegres crits de fons d’uns nens d’un esplai ubicat a la mateixa planta. El Foment està ben bé igual com el recordo fa 21 anys, on per cert vaig debutar en un torneig federat (a l’Obert que feien al Nadal, el 1993-94).\nTornant a l’encontre, només la partida Amigó-Granados va entrar aviat en complicacions, amb un peó enverinat que el nostre jugador es va menjar a b7 (i després la torre de a8), però que li va costar cedir molt de material posteriorment.\nPerò en els moments claus del matx, les coses es van anar torçant, ja que la majoria de partides pintaven malament, i en les que podíem igualar o lluitar vam tenir un hàndicap important: els apurs de temps, que van caure com una llosa a alguns taulers nostres. Després de les taules a la partida Ryan-Felipe Vera, la victòria del GM Herminio Herraiz al tauler 1 contra Alfonso Jerez va posar l’únic avantatge de la tarda per a nosaltres: 0,5-1,5. Ben fictici, ja que poc a poc es van confirmar les derrotes en les posicions inferiors d’Alejandro Sáez, Rubén Martín, Hermes Dalo i Sergio Ballesteros. Amb el 4,5-1,5 les partides restants es van començar a girar a favor nostre: Xavi Serrano guanyava qualitat, Pau Juan alguns peons tot i el final amb alfils de diferent color i Joan Canal, fidel al seu estil, complicava la vida a Torrecillas. Però la partida de Jordi Amigó, la de les complicacions, no va acabar de rutllar i va entrar al final amb peça de menys: 5,5-1,5, al mateix temps que Pau Juan feia bo el seu avantatge (5,5-2,5). Amb el matx decidit, Torrecillas anul•lava les possibilitats d’atac de Canal, signant taules (6-3) i Xavi Serrano feia el darrer punt, el de l’honor, que el situa com a pitxitxi de l’equip amb els seus meritoris 2 de 2.\nIdèntic resultat però pitjors sensacions que la setmana passada, ja que aquest matx ha semblat escapar-se força abans. El calendari i la duresa de la competició no ens permet ser massa optimistes, tot i que cal atorgar-li a l’equip el marge del rodatge que sempre sol agafar a partir de mig campionat. Qui sap, però, si equips com UGA, Montcada o Sant Josep seran massa rivals per a nosaltres.\nCosta recordar una ratxa de 2 derrotes consecutives del Catalunya A: cal remuntar-se 4 anys enrere, en el nostre primer any a la Segona Divisió (després del periple per la Preferent). En les rondes 8 i 9, a Manresa (7-3 contra el Catalònia) i a casa contra el Vilafranca (4,5-5,5) vam enterrar llavors les opcions d’ascens a Primera, passant del liderat a una amarga quarta posició. Però en pocs anys, com ja sabem, ho hem pogut arreglar…i de quina manera!\nL’equip B es deixa mig punt a Súria\nEl desplaçament del segon equip, com ho seran tots, era complicat pels factors esportius (un rival molt sòlid) i logístics (matinar per fer un munt de kilòmetres i el fred). El titular podria ser més optimista i dir que hem arrencat mig punt, però la sensació és que amb una mica més d’inspiració ens haguéssim endut el triomf.\nA banda de la pallissa de kilòmetres (que no serà la més llarga), abans de començar les partides hem patit algun hàndicap amb el qual no comptàvem: el bar del Casino (el local on juga el Cardona-Súria) estava a rebentar de gent, sembla ser que per alguna activitat familiar de gran grup. Tot i els 15 minuts de marge, els del bar anaven tan desbordats que molts hem començar a jugar amb la panxa buida i sense sucre ni cafeïna.\nA la sala de joc, cal dir que la gent del club han estat molt amables i esportius, però sí que caldria una estirada d’orelles a l’hora de començar: ho hem fet amb potser 12-14 minuts de retard. Entre muntar la sala, esperar que arribés tothom (allò dels minuts de cortesia) i alguna xerradeta que s’ha allargat més del compte, la cosa ha començat força tard. Total, que havent dormit mitja hora més, ens haguéssim estalviat l’espera al bar i a la sala de joc.\nEl matx ha tingut dues cares per ambdós equips: els taulers de dalt (clarament de color local) i els de baix (clarament visitant). Aquesta fusió de Cardona i Súria, de ja fa un temps, basa el seu potencial esportiu en els quatre germans Jané Besora, excel•lents jugadors entre els 16 i els 25 anys que el fan un equip a tenir en compte en aquest grup: avui han sumat 3,5 punts entre els quatre.\nPel que fa a nosaltres, nefast bagatge en els tres primers taulers (3 derrotes). Les diferències d’elo eren mínimes a favor seu, però caldrà que alguns ens posem les piles o en cas contrari serem un equip de permanència i gràcies. A la zona mitja, es confirma el bon moment de David Vigo i Bernat Fuertes (2 de 2 ambdós), i també que el retorn de Silverio Martínez ens pot ser de gran ajuda.\nAmb aquest doble fil, el matx s’ha situat, passades les 13:30, amb 4,5-4,5. La partida restant, Jordi Jané – Pedro Serrano, decidia el resultat del matx: el nostre jugador amb dama i tres peons (un de torre a sisena); el rival, dama i peó. Tot i així, amb poc temps al rellotge, Serrano no ha trobat la manera de progressar i evitar l’escac continu, que finalment s’ha fet inevitable.\nEl grup es presenta igualat i sense cap equip que mani de manera autoritària. Almenys ens queda el consol d’haver sumat, ni que sigui mig punt, i al final del campionat ja podrem valorar si serveix o si realment ens hem deixat alguna cosa.\nCatalunya C: líder. Catalunya D: tocarà patir\nEl Catalunya C visitava el Mas Guinardó per jugar amb l’equip del Peona i Peó E. Tot i la diferència de “lletra” i també en els elos (entre 50 i 100 a molts taulers), calia anar amb compte perquè, tradicionalment, se’ns dona molt malament qualsevol equip del Peona i Peó.\nAvui, no obstant, els nostres no han deixat opció i s’han imposat per un clar 2,5-5,5, amb la mescla de veterania i joventut. Bon debut amb victòria de Daniil Kobelev, que ja va enlluernar com a millor jugador del club al passat Open del Catalunya, i que esperem que ens ajudi amb el seu bon joc i punts. L’equip C comparteix liderat al grup, amb 2 punts, i creiem que ben de seguida mirarà cap amunt i no cap avall.\nNo podem dir el mateix amb l’equip D, que avui cedia per la mínima al camp del Rubinenca B (3,5-2,5), un rival força consistent. A la cua de la classificació, els nostres hauran de fer valer el factor camp per recuperar: ja sabem, i avui ha quedat demostrat, que com a locals recuperem gent en tots els equips que ens permet fer-nos més forts de dalt a baix. Ni el descans per vacant de l’equip E ens ha permès fer massa invents amb aquest equip D.\nBon triomf del Catalunya F, capitanejat per David Celma, contra el Badalona C (1-3), i derrota del Catalunya G també al Mas Guinardó, contra el Peona i Peó G, per 3-1, amb la sola victòria del capità Juli Bernat.\nDissabte que ve, al Casinet, rebrem ni més ni menys que el vigent Campió de Lliga, un equip ple d’estrelles amb títol, nom i palmarès: Campions d’Espanya absoluts, femenins i d’edats, campions europeus, jugadors olímpics… Tot un honor i un repte.\nL'entrada va ser publicada el Lliga Catalana 2015 per Catalunya Escacs Club. Guarda l'enllaç permanent.


Ingredients per a 50 croquetes:\nPeleu les gambes i talleu-les a trossos petits (de la mida d'un gra de cafè).\nPoseu l'oli al vas i programeu 5 min, temperatura Varoma, velocitat 2. Afegiu-hi les gambes trossejades i programeu 3 min, temperatura Varoma, gir a l'esquerra, velocitat cullera. Coleu les gambes i reserveu les gambes i l'oli per separat.\nTorneu a posar l'oli al vas i afegiu-hi la mantega. Programeu 3 min, temperatura Varoma, velocitat 4. Obriu la tapa i afegiu-hi la farina (poseu-la al voltant de la ganiveta). Ofegueu-ho programant 3 min, 100 ºC, velocitat 2.\nAfegiu-hi el midó de blat de moro, la llet i la sal.\nBarregeu-ho programant 10 segons, velocitat 7. Després, programeu 25 min, 100 ºC, velocitat 4.\nAfegiu-hi les gambes i barregeu-ho amb l'espàtula. Programeu 3 min, 100 ºC, velocitat 2.\nAboqueu la beixamel en una mànega de pastisseria col·locada a la cistella o en una safata humitejada prèviament (perquè no s'enganxi la massa) i deixeu-ho refredar. Reserveu-ho a la nevera un mínim de 8 h.\nUn cop freda, feu les croquetes amb la massa, arrebosseu-les amb farina, a continuació amb ou batut, i finalment amb pa ratllat.\nSuggeriments: si ho voleu, podeu posar també pebre negre i nou moscada quan incorporeu el midó de blat de moro, la llet i la sal.\nBacallà amb allioli de poma


Arriba una nova edició d'aquesta famosa fira del Pla d'Urgell\nEl director ha presentat el nou format de l'Expoclàssic d'enguany marcat per la situació sanitària i que ha portat a reduir la fira a només una jornada\nper M.R. 16/09/2020 18:20h\nMés de 30 expositors fan confiança a la fira Expoclàssic de Mollerussa, que se celebrarà aquest dissabte a l’aire lliure | LleidaDiari.cat\nSatisfacció de Fira de Mollerussa per reprendre, aquest dissabte dia 19 amb el certamen Expoclàssic, l'activitat firal després de "l'aturada forçosa" al mes de març arran de la pandèmia provocada per la Covid-19 i esdevenir, amb aquest saló, en una de les primeres fires que es desenvoluparan.\nAixí ho ha expressat el director de l'ens firal, Xavier Roure, en la roda de premsa de presentació del certamen, i en la qual ha estat acompanyat per Joaquim Fabrés, tècnic de l'ens firal. En la seva intervenció, Roure ha valorat també de forma molt positiva la bona resposta dels expositors amb gairebé 35 inscrits, xifra similar a la d'anys anterior.\nEl director ha presentat el nou format de l'Expoclàssic d'enguany marcat per la situació sanitària i que ha portat a reduir la fira a només una jornada –dissabte dia 19- o el fet d'optar per desenvolupar-la a l'aire lliure –al lateral dels Pavellons Firals–, opció aquesta última que, d'altra banda, li dona una gran visibilitat, ha valorat. El director ha continuat detallant també les diferents mesures que es portaran a terme davant la normativa sanitària actual i que passa pel tancamnt del Recinte amb l'habilitació de dos accessos i control d'aquests; un aforament de 400 persones; la identificació dels assistents; reforç de la neteja, i disponibilitat de gel hidroalcohòlic, entre altres.\nMalgrat que no es va poder celebrar al mes de maig com estava prevista en un principi ni tampoc tot el cap de setmana del 19 i 20, la qual cosa ha comportat haver de postergar per l'any vinent la 27a Trobada de Motos Clàssiques 'Ciutat de Mollerussa' així com les exposicions que s'havien programat, la 25a edició de l'Expoclàssic podrà finalment desenvolupar-se i ho farà amb novetats.\nAixí, la fira d'enguany serà d'entrada gratuïta per als visitants, els quals ho podran fer de 10 del matí a les 8 del vespre, i a més hi comptarà amb un Mercat d'Antiquaris, amb una desena de participants, fruit de les converses de l'ens firal amb l'Associació d'antiquaris i brocanters de Mollerussa, organitzadora del Mercat d'Antiguitats dels diumenges a la capital del Pla d'Urgell. En aquest sentit, el director de Fira de Mollerussa ha valorat la integració d'aquest col·lectiu a l'Expoclàssic contribuint en l'atractiu de la convocatòria.\nD'altra banda, el director ha manifestat la bona predisposició dels expositors inscrits a l'Expoclàssic, «amb ganes de fer fira i negoci», alhora que s'ha mostrat satisfet per l'oportunitat de l'ens firal de poder portar a terme la convocatòria. Sobre aquest punt, Roure ha mostrat la seva convicció del paper de les fires per la seva utilitat i com a «eina de promoció econòmica i de dinamització sectorial», si bé en aquests moments també ha advocat per complir estrictament «les restriccions i les recomanacions sanitàries oportunes».\nPel que fa als expositors amb parades de recanvis per a l'automòbil i motos històrics i clàssics, accessoris i col·leccionisme, el director ha informat que els participants són en la seva major part de Catalunya i del País Valencià, alguns dels expositors habituals en darreres edicions però que la seva procedència era més llunyana han optat per no participar enguany pel fet de reduir la convocatòria a una única jornada.


Ràdio Balaguer - Catalunya registra ara cinc episodis d'onada de calor més cada any que a mitjans del segle XX. La temperatura mitjana anual és actualment 1,8 graus més alta i la precipitació disminueix lleugerament\nCatalunya registra ara cinc episodis d'onada de calor més cada any que a mitjans del segle XX. La temperatura mitjana anual és actualment 1,8 graus més alta i la precipitació disminueix lleugerament\nCatalunya registra ara cinc episodis d’onada de calor més cada any que a mitjans del segle XX i la temperatura mitjana anual és 1,8 graus més alta. La precipitació disminueix molt lleugerament, tot i que les dades en aquest sentit no són concloents. Són algunes de les conclusions de la quinzena edició del Butlletí Anual d’Indicadors Climàtics (BAIC) publicat pel Servei Meteorològic de Catalunya, que avalua l’evolució recent del clima de Catalunya a partir de l’anàlisi de diferents indicadors de canvi i variabilitat climàtica.\nA banda d’analitzar l’evolució de la temperatura i la precipitació a Catalunya durant els darrers decennis, el butlletí inclou informació sobre els índexs climàtics d’extrems, la sequera pluviomètrica, les variables marines i la fenologia. Aquesta anàlisi s’ha fet a partir de l’estudi de 27 sèries de temperatura (màxima i mínima diàries) i 72 de precipitació que cobreixen el període 1950-2021, i que són un bon testimoni del canvi climàtic apreciat al conjunt del país.\nEl 2021 va ser el dotzè any més càlid a Catalunya des de 1950, amb un increment d’1,4 graus respecte al període de referència 1961-1990. Es manté el clar predomini d’anys càlids (anomalies positives) durant els darrers 25 anys, i els 12 anys més càlids a Catalunya des de 1950 s’han registrat en aquest segle XXI.\nConsiderant els resultats proporcionats pels models climàtics, s’ha calculat la variació de la temperatura a Catalunya respecte al període preindustrial (1850-1900). L’anomalia del 2021 respecte a aquest període és de 1,1 graus.\nEn el període 1950-2021 han augmentat pràcticament a tot Catalunya els índexs associats amb un clima més càlid: dies càlids, dies d’estiu, dies de calor, nits tropicals, nits càlides, amplitud tèrmica anual, indicador de durada de la ratxa càlida i indicador d’onades de calor. Per contra, disminueixen gairebé arreu del país els índexs lligats a un clima més fred, com ara el nombre de dies freds, les nits fredes i l’indicador d’onades de fred.\nPel que fa a la precipitació, 2021 es pot qualificar, en general, d’any sec, amb una anomalia del -22% respecte a la mitjana climàtica del període 1961-1990. La variabilitat de la precipitació a Catalunya queda palesa en els darrers anys, durant els quals s’han registrat anys secs (2017, 2019, 2021) i anys plujosos (2018, 2020).\nPer al conjunt de Catalunya, i per al període estudiat (1950-2021), es pot afirmar que la temperatura mitjana anual ha augmentat clarament, i ho ha fet a un ritme de 0,25 graus per decenni, valor que significa un augment d’1,8 graus en els darrers 72 anys.\nEl comportament de la precipitació no és tan evident, i el seu valor mitjà anual mostra una tendència a la disminució (-1,5% per decenni), però és un valor sense significació estadística. L’única estació de l’any amb una tendència estadísticament significativa és l’estiu, amb una clara disminució del 4,8% per decenni.\nL’anàlisi de dues sèries centenàries a Catalunya, com són les de l’Observatori de l’Ebre (Roquetes, el Baix Ebre) i de l’Observatori Fabra (Barcelona, el Barcelonès), mostra resultats similars en relació a la tendència des de l’inici de cada sèrie. Així, als dos observatoris la temperatura mitjana anual ha augmentat a un ritme de 0,15-0,16 graus/decenni des de l’inici de les observacions (1905 a l’Ebre i 1914 a l’Observatori Fabra), la temperatura màxima continua presentant un augment superior al de la mínima (entre 0,18 i 0,19 graus per a la màxima i 0,12 graus per decenni per a la mínima) i l’estiu és l’estació de l’any amb un augment més marcat. D’altra banda, la precipitació presenta a ambdós observatoris una tendència gairebé neutra ( 0,4% a l’Ebre i 0% al Fabra) i sense ser estadísticament significativa. Cal esmentar que l’any 2021 ha estat el més sec des de 1914 a l’Observatori Fabra, però, en canvi, ha estat plujós a l’Ebre.\nEn el període 1971-2021, la intensitat i la durada de les sequeres (avaluades a partir de l’Índex de Precipitació Estàndard) ha augmentat al conjunt de Catalunya i els períodes humits son menys extensos i menys intensos.\nEn el període 1974-2021, la temperatura de l’aigua del mar a l’Estartit (el Baix Empordà) ha augmentat a un ritme de 0,3 graus per decenni en els primers 20 metres de profunditat i de 0,2 graus 50-80 metres de fondària. Durant l’any 2021, la temperatura mitjana anual de l’aigua superficial en aquest punt de la costa ha estat de 17,6 graus, tres dècimes inferior a la registrada l’any passat (que va ser el valor més alt dels darrers 48 anys). El nivell del mar al mateix entorn geogràfic ha augmentat en els darrers 32 anys (1990-2021) a un ritme de 3,1 centímetres per decenni.\n»Les estacions de serveis aplaudeixen la rebaixa de l'IVA a l'electricitat i reiteren que cal ampliar-la als carburants. El sector desconeix si hi haurà pròrroga de la bonificació dels 20 cèntims al litre i com serà\n»El govern espanyol declararà com a zona catastròfica les àrees de Catalunya afectades pels incendis. Tècnics del govern espanyol analitzen la delimitació i l'impacte econòmic dels incendis\n»Interior desplega més efectius que mai per Sant Joan i manté les restriccions al foc i als petards igual que altres anys. Es prohibeixen els fanalets voladors i no es pot encendre foc a menys de 500 metres de zona boscosa\n»El 061 incorpora una taula especialitzada per a casos de risc elevat de suïcidi després de rebre 6.000 trucades el 2021. L'equip integra personal d'infermeria i psicologia i, per primera vegada, també la figura del psiquiatre\n»Autoritzats 2.000 establiments per vendre petards a Catalunya, 92 a la demarcació de Lleida.


.El mapa tenia tres parts diferenciades: començàvem per dins de la zona urbana on trobàvem dues papallones que tenien per objectiu evitar seguiments. Després entràvem de ple a la zona boscosa i finalment acabàvem a la zona semi-rústica dels voltants del poble..\nNo puc dir que hagi estat gaire encertat en cap de les tres parts. He fallat especialment l'atac a la f10 i a la f12 on m'he adonat massa tard que el corriol que agafava no tenia sortida. Això m'ha portat a atravessar un densa i espessa zona de boix i seguidament un cingle, on hauria sigut millor utilitzar arnés, corda i mosquetons però que finalment he fet a pèl!! ;-) (això son enmerdades de principiant)Ha sigut una cursa interessant i divertida. I les vistes sobre el riu Ter molt maques.\nHi eres? ..ha estat: 4 comentaris:\n. En aquesta ocasió he pogut descobrir els magnífics terrenys gaditans de Barbate dins el marc del Trofeu Costa de la Luz. Sembla ser que, tot i ser la seva primera edició, no sera la ultima. Bé, així ho espero pel plaer de provar-me en terrenys tècnics i interessants com aquests.\n. - Començava amb el Model Event, al qual pràcticament se’m fa de nit després de 1'5h de retard de l'avió i més de 2h de cotxe des de Sevilla fins a Caños de Meca. El terreny és el mateix que el de la Mitja, tècnic però amb molt de sotabosc. S’haurà de tenir en compte evitar-lo en la mesura del possible ja que atravessar-lo és molt lent. Finalment, la zona de la Mitja és molt més neta que aquesta.\nAlguns dels millors mapes i terrenys d'Espanya..\n.El diumenge, despres de Capolat, començavem el viatge cap a Euskal Herria. Aqui, a mes a mes de visitar a la familia, la idea es entrenar tot el possible aprofitant alguns dels millor terrenys de la zona. Porto 5 entrenos preparats dels quals sols puc publicar el de Urbasa. Aixi que aqui va!.Es el segon cop que corro en aquest terreny i no em canso de fer-ho. Es tracta d'un terreny carstic ple de dolines i lapiasos coberts de precioses fagedes. L'unic inconvenient que hi veig es que hi ha certes zones on no n'acabo d'entrendre la cartografia..Em faig un recorregut de poc mes de 8km pensant que el mapa esta a 1:10000 pero mes tard m'adono que corria a 1:15000 aixi que acaben sent uns 12'5km. Content per haver fet mes distancia del previst, pero ja em val no adonar-me'n fins acabar l'entreno. Fallo algo a les f9 i f10 i faig tres errors greus a les f12, f16(que penso haver trobat i pel gps veig que no) i a la f26.\nEls Campionats de Catalunya de Llarga i Mitja Distància, aquest any es cel.lebraven a Capolat. A més estrenavem mapa, així que, doble emoció i motivació..De la organització se'n feien càrrec els Clubs Farra-O i COB i s'ha de dir que ha sigut excel.lent. L'elecció dels terrenys, traçats, web de l'esdeveniment i l'ambient general han sigut inmillorables. Hem pogut disfrutar de dos dies d'orientació a propet de casa. Bé, si més no, aquesta ha sigut la meva impressió personal....Començàvem el dissàbte amb la Mitja. L'inici de la cursa ens ofereix uns boscos nets i preciósos on es pot córrer a màxima velocitat. Sembla que serà una cursa molt física, però de la f13 a la f17 la cosa canvia i ens obliga a afinar força més tècnicament. Els meus pitjors errors a la f5 i a la f16..Diumenge correm la Llarga. Fins a partir dels 10min de cursa no m'acabo d'acostumar a l'escala 1:15000 i haig de fer algunes aturades per llegir correctament el mapa. Ben aviat m'adono dels 2 trams importants d'elecció de ruta (f2 i f4) i ja de camí a la f1 intento escollir l'itinerari a la f2 i de camí a aquesta, el de la f4. Bé, crec que molt problablement hi havien millors eleccions que les meves però un cop escollides, no fallo en la seva execució (cosa freqüent en mi). Fallo tècnicament realment poc en la cursa. És una cursa de llarga distància com cal, trams llargs d'elecció de ruta i dura físicament..Satisfet de les dues curses i també pel que fa als objectius marcats en quant a resultats.


- El Cor Drassanes -: 2020\nLa Vanguardia ens fa un regal\nEn l'edició de diumenge 27 de desembre La Vanguardia ens ha fet un preciós obsequi en publicar un reportatge sobre la gravació de nadales que el Cor va fer al Museu Marítim.\nAcaba el 2020. Falten poques hores per encetar el 2021 el qual confiem que ens porti totes les coses bones que el present any no ens va dur.\nSobretot, salut per a tothom. Bon 2021!\nPublicat per Josep Maria Nin a les 19:34 Cap comentari:\n25 de des. 2020\nDesprés d'uns mesos d'anades i vingudes, d'incerteses, de setmanes amb índexs de contagis baixos -amb els quals hem pogut reprendre assajos presencials al Museu Marítim- i de setmanes amb índexs elevats -amb els quals ens hem hagut de quedar a casa-, finalment, i després que la Direcció del Museu va concloure que no es faria el tradicional concert de Nadal, previst per al 21 de desembre, ens va proposar i va promoure l'enregistrament d'un vídeo amb nadales amb les quals el Museu, i també nosaltres, felicitaríem el Nadal.\nI així ho vam fer. Els índexs de contagis eren baixos en la segona quinzena de novembre i vam poder reprendre assajos presencials després d'haver-los de suspendre a l'octubre. Vam dedicar-nos a polir les "Set nadales populars" arranjades pel mestre Manel Oltra i vam incloure-hi El noi de la mare. Ens vam afanyar a encarregar mascaretes perquè tothom portés la mateixa, negra i amb el logo del Cor, el dia de l'enregistrament, el 14 de desembre, en què tothom vestiria d'uniforme. Aquell dilluns vam tenir l'acompanyament al teclat de Daria Medvedeva i el resultat del vídeo va ser esplèndid, gràcies a la direcció d'Óscar Peñarroya, l'enregistrament i l'edició de Roger Corredera i, cal dir-ho, a les nostres veus, en el marc de la sala Comillas del Museu que té una magnífica sonoritat.\nAquest és vídeo\nA més a més, hem volgut felicitar el Nadal a totes les persones que ens segueixen amb aquesta foto de grup, composta per la nostra companya Imma Salmeron:\nI la nostra companya Rosa Maria Curto, il·lustradora infantil, ofereix el seu talent per obsequiar amb aquesta preciosa felicitació tot desitjant per al 2021 un bé molt preuat: abraçades!:\nBon Nadal per a tothom i un 2021 amb salut, música... i abraçades!\nPublicat per Josep Maria Nin a les 9:32 1 comentari:\nRepresa dels assajos del Cor\nA mitjan del mes de març, el confinament decretat a tota la població per causa de la Covid19 va fer que suspenguéssim els assajos del Cor. Una pandèmia sense precedents coneguts per les nostres generacions va capgirar completament el decurs de la història del món sencer i ens hem hagut d'adaptar a les dures condicions imposades pel coronavirus.\nDurant el confinament i a causa del virus, hem hagut de lamentar la mort d'un estimat excompany nostre, Joan Garcia, que fa just un any en el concert de la Mercè tocava els bongos i cantava en el memorable concert que vam oferir a la plaça del Rei de Barcelona. També en aquests dies va morir el benvolgut Joan Solé, que també va cantar al Cor Drassanes temps enrere. Des d'aquestes línies fem un sentit record per a tots dos i les seves famílies.\nUna vegada superat els tres mesos de confinament, amb alguns assajos telemàtics, i acabades les vacances estiuenques, avui el Cor ha reprès assajos. Hem tingut baixes temporals a causa de la pandèmia com podíem preveure, però gràcies a la gentilesa de la direcció del Museu Marítim de Barcelona hem pogut assajar en un espai gran, la Sala Comillas, on hem pogut distanciar-nos adequadament els uns dels altres i, tot i cantant amb mascareta i prenent totes les mesures de seguretat, ens hem retrobat entre nosaltres, amb el nostre director i amb el cant coral que tant ens agrada. Les notes dels musicals La la land i de Rocketman han tornat a sonar --i prou bé-- i ens han omplert de satisfacció.\nConfiem que pels volts de Nadal puguem oferir un bonic concert d'aquests musicals i de les nadales tradicionals en el marc del Museu Marítim.\nMostrem tot seguit una fotografia de l'assaig d'avui.\nA finals de setembre vam publicar a youtube aquest vídeo, editat pel nostre amic Gabriel Bohigas, amb la finalitat de promoure el Cor i d'ingressar-hi noves veus.\nPublicat per Josep Maria Nin a les 20:04 Cap comentari:\nVols cantar musicals? Vine al Cor Drassanes!\n1 de gener.\nComencem l'any obrint convocatòria de places per a nous i noves cantaires del Cor Drassanes.\nDes del gener assajarem musicals de grans pel.lícules com La, la, land; Rocketman i altres.\nSi vols cantar amb nosaltres només has de superar una prova de veu, els dilluns de gener.\nEscriu-nos a cordrassanes@hotmail.com i diga'ns la teva trajectòria cantaire.\nVine i t'ho passaràs súper!\nPublicat per Josep Maria Nin a les 21:18 Cap comentari:


L’amor en la pre-adolescència | Amor i música\nLa pre-adolescència és un etapa que generalment va del 10 als 16 anys, en la qual els nens i nenes experimenten un sèrie de canvis biològics, socials, en la manera de pensar i veure el punt de vista de les adversitats que se’ls presenta de la vida.\nDurant aquests anys, el ritme de creixement disminueix, es segueix creixent però més lentament. En el cas de les nenes la pubertat comença abans, per això és mes habitual que elles estiguin sovint més desenvolupades que els nens. El cos dels pre-adolescents ja no és com el de un nen, però tampoc arriba a ser com el d’un adolescent.\nEn el comportament predominen les contradiccions perquè per una banda mantenen conductes infantils, mentre que per altra banda, comencen a donar indicis d’independència que arribaran a fer-se a l’adolescència.\nMolts nois i noies comencen les seves primeres relacions amoroses en la pre-adolescència. Normalment no passen d’agafar-se de les mans i de fer-se algun petó.\nDegut als canvis biològics, els nens i nenes comencen a sentir atracció pel sexe oposat, canvien moltes de les seves rutines, s’enamoren i tornen a deixar d’estimar a aquesta persona per la qual han sentit tanta atracció.\nLa pre-adolescència és l’etapa del desenvolupament d’un ser humà que passa entre l’infantesa i l’adolescència. És l’època on es senten molt grans per als jocs de nens, però massa petit per encaixar en la societat amb nois i noies de 16 a 19 anys.\nEntre els 11 i els 13 anys pateixen canvis d’aspecte fisiològic, és a dir del cos, i psicològics.\nÉs un període complicat, perquè és una etapa en que el nens i nenes comencen a experimentar canvis tractant de cercar la seva pròpia identitat. Els nens i nenes es senten incompresos pels seus pares i els pares no entenen perquè els seus fills estan canviant.\nLa primera atracció que sent un pre-adolescent quan comença a enamorar-se és adonar-se de que el seu amic o amiga, veí o veïna, té uns ulls preciosos, la roba que porta li queda molt bé, i aquí és on arriba el primer contacte, la primera emoció, o bé el primer petó.\nEn aquesta etapa de la vida, el nen o nena enamorat sent el mateix que un jove o un adult: il·lusió, desitj d’estar aprop del seu amic o amiga.\nL’etapa de l’enamorament en la pre-adolescència, de vegades és delicada, perquè alguns tendeixen a deprimir-se cap a algun interès seu que els preocupa. Quan algun interès ocupa tot el seu pensament, és quan comencen a pujar i baixar les seves emocions.\nEn aquesta etapa es necessita molta comprensió per part dels pares, ja que està plena de somnis i dubtes, per això és important el diàleg i el temps que passen junts.\nEn l’àmbit de les emocions, aquests poden anar de l’amor a l’odi en un instant.\nLluiten amb un desequilibri emocional constant, ja que passen amb una intensitat d’una emoció a altra: al matí poden viure amb passió i optimisme, i a la tarda amb preocupació i por; s’enfaden, es moren de riuer, estan ansiosos, es diverteixen, s’aburreixen…\nCanvien d’ànim bruscament: de l’alegria a la tristesa, i el seu aspecte físic i els canvis que experimenten els fan sentir-se insegurs, maldestres o lletjos. També tenen por dels seus propis canvis físics, són més sensibles i senten pudor i vergonya de les opinions que poden tenir els demès sobre ells.\nTot això els provoca una sèrie de sensacions i emocions:\nViure centrats en sí mateixos i en el que estan sentint.\nAïllar-se per a no patir.\nNo comprendre perquè estan deprimits i molt feliços en un mateix dia.\nPreguntar-se: És possible confiar en els meus sentiments? Són normals les emocions que sento?\nPerò també els comporta un seguit de dificultats:\nCanvi de l’afectivitat.\nRuptures sentimentals i amoroses.\nTensions amb els adults.


La professional de Química - Laura Maza treballa en una empresa dedicada a la seguretat alimentària - Qestudio.cat\nEl professor de Química\nL'estudiant de Química\nMàster universitari en Enginyeria Química\nMàster en Disseny de Productes Químics Verds\nInstitut Universitari de Ciència i Tecnologia\nLa professional de Química\nLaura Maza treballa en una empresa dedicada a la seguretat alimentària\n"La carrera de Química es basa a obtenir els coneixements sobretot teòrics de la matèria en qüestió, però no et prepara en absolut de cara a la vida laboral."\nLaura Maza Mirones, santanderina de 33 anys, és Llicenciada en Química per la Universidad de Salamanca, i ara treballa en una empresa dedicada a la seguretat alimentària.\nCreus que la carrera t'ha preparat prou a l'hora de llançar-te al món laboral?\nNo, la carrera es basa a obtenir els coneixements sobretot teòrics de la matèria en qüestió, però no et prepara en absolut de cara a la vida laboral. Si t'ho busques tu, amb una actitud segura i sabent el que fas, magnífic, però si no, la carrera no t'ofereix cap ajuda en aquest sentit.\nQuè consideres que es valora d'un titulat en Química a l'hora de trobar feina?\nEn el meu cas es valorava molt més una experiència prèvia o els idiomes, que la pròpia titulació, per la qual cosa vaig arribar a la conclusió que avui dia només amb una titulació universitària no es va enlloc, i que són els idiomes (ja que l'experiència serà difícil d'obtenir abans d'acabar la carrera), juntament amb una formació més especialitzada paral•lelament a la carrera, els que marquin la diferència, i fins i tot poden arribar a ser més valorats que la pròpia carrera, ja que d'universitaris n'hi ha molts, massa.\nEl meu consell és, per tant, que tracti de formar-se sobre aspectes més específics i pràctics mentre estudia la carrera, especialment els idiomes; si pot marxar a l'estranger amb una beca Erasmus, endavant, que s'ho plantegi com un objectiu molt important, i si no és possible, sempre pot marxar pel seu compte, com vaig fer jo, i aprendre allà l'idioma mentre treballa i adquireix experiència. Gràcies a això, jo ara sé francès i anglès.\nTreballo per a una empresa petita de seguretat alimentària, que està començant a ficar-se amb el tema de l'aigua. Els seus clients són bars, restaurants, hotels, o qualsevol establiment on es realitzi manipulació d'aliments. L'empresa té un laboratori, de moment poc utilitzat, en el qual també s'analitzen vins i licors. Imparteixen cursos presencials de manipulació d'aliments i d'altres a distància.\nLa meva feina, de moment (fa poc que hi treballo), és impartir cursos sobre manipulació d'aliments i cercar informació per ajudar a acabar el manual de legionel•la, ja que també en farem cursos en un futur pròxim. Després espero anar fent més coses noves.\nEines o materials que utilitzes en la teva feina.\nLes eines que utilitzo de moment són: un PC amb accés a Internet per cercar informació i un manual per impartir els cursos de manipulació.\nCondicions de treball.\nLa meva remuneració econòmica anual bruta oscil•la entre els 6.000 i 12.000 euros.